3 novas curtas de animación buscan axudar á aprendizaxe do galego - Código Cero - Diario Tecnolóxico de Galicia\n3 novas curtas de animación buscan axudar á aprendizaxe do galego\nluns, 12 de setembro do 2011 Redacción\nAs curtas veñen acompañadas por propostas didácticas dirixidas aos docentes\nOs sete cabritos, A porta que trota e Fiz, o coleccionista de medos son os títulos de tres fermosas curtas de animación infantil que xa están dispoñibles na Rede. Estes contos audiovisuais, dirixidos a entreter e a favorecer a aprendizaxe en galego dos máis pequenos, están accesibles a través da páxina web da Secretaría Xeral de Política Lingüística, que vén de poñelos a disposición da cidadanía xunto con cadansúa proposta didáctica para traballar, na aula ou en familia, a competencia lingüística dos nenos e nenas.\nAs propostas didácticas que acompañan os audiovisuais foron elaboradas como material de apoio aos docentes por profesionais con ampla e recoñecida traxectoria na educación infantil. Nelas, desenvólvese o currículo desta etapa educativa co obxectivo fundamental de favorecer a competencia en comunicación lingüística do alumnado. Con este fin, os nenos e nenas, ademais de veren a proxección e escoitaren un modelo de fala de calidade na narración, poden expresarse, manifestar preferencias e sentimentos, dialogar cos compañeiros, narrar etc.\nOs materiais, editados pola secretaría xeral en DVD e desenvolvidos por OQO editora, foron enviados recentemente aos centros de ensino de Galicia que imparten educación infantil e ás aulas hospitalarias da comunidade.\nOs Sete Catritos (descargar proposta didáctica en PDF)\nA Pota que Trota (descargar proposta didáctica en PDF)\nFiz, o coleccionista de medos (descargar proposta didáctica en PDF)


Os cativos da Reboraina: NOVEDADES NA NOSA PÁXINA DE RECURSOS\nNOVEDADES NA NOSA PÁXINA DE RECURSOS\nTeño dúas novedades que comentar:\nEsta mañá non puidemos ver un video relacionado co aparato excretor porque fora eliminado. Atopei outro moi chulo ademais de dous videos-resumo da función de nutrición, que é o que nos queda por mirar do tema 2. Que tocará a próxima semana?\nA profe Mariví falou comigo para ver a posibilidade de subir no noso blog os enlaces aos xogos que usades con ela na clase de inglés e por suposto díxenlle que non había problema. Así que a nosa web ten agora unha páxina de inglés que funciona igual que as das outras materias. Irá aumentando os recursos segundo a profe me vaia dicindo que quere que suba á web. De momento tedes tres enlaces para repasar os números.\nPublicado por O Blog dos cativos da Reboraina en 19:55\nEtiquetas: Avisos ás familias, Axenda, C. M., Inglés, Recursos\nFUNCIÓNS DO CEREBRO\nCANCIÓN DO EQUIPO "LOS CABALLOS DEL VIENTO"\nHORTO ESCOLAR: AVALIACIÓN INICIAL\nRECICLAXE DE CAIXAS DOS OVOS\nAVISO SOBRE RECURSOS LC\n12 DE OUTUBRO: DIA DA HISPANIDADE\nRECURSOS MATE E CM\n10 APPS DE CONTOS CLÁSICOS


PressReader - La Voz de Galicia (Barbanza) - Especiales1: 2017-05-26 - Á fronte de A Miserela en tempos difíciles\nÁ fronte de A Miserela en tempos difíciles\nLa Voz de Galicia (Barbanza) - Especiales1 - 2017-05-26 - Portada -\nXesús Román Laíño Briones-Arén nace n’a Pobra do Caramiñal en 1957, estuda na Universidade de Santiago. Exerce como profesor de Lingua e Literatura Galega no ensino medio, actualmente no IES Leliadoura de Ribeira, dende 1995, e antes no IES Coroso, amais doutras localidades.\nInteresado no labor de divulgación cultural, foi presidente da Asociación Cultural A Miserela da súa vila natal, en tempos moi complicados por mor da polémica sobre o topónimo da vila pobrense. É membro fundador da Asociación Cultural Barbantia, da que foi presidente entre 2011 e 2016 —en substitución de Antón Riveiro Coello— e coa que segue a colaborar intensamente.\nFormou parte da corporación municipal d’A Pobra entre 1995 e 2003, na que exerceu de concelleiro de Cultura durante o segundo mandato do alcalde socialista Ramón Rego, entre outras responsabilidades de goberno.\nNo seu instituto ensina, ademais, aulas de Literatura Universal, e ten impartido tamén Latín, Lengua Española e Técnicas de Comunicación escrita.\nCatálogo da Guerra Civil\nDado o seu grande interese no tema da Guerra Civil Española, edita un catálogo que recolle as múltiples edicións sobre a narrativa da contenda e do franquismo, Un río de sangue e tinta (2006), en colaboración con Pastor Rodríguez Santamaría, con quen preparou, así mesmo, a introdución a Aviones sobre el pueblo, do pobrense Carlos Montenegro, en 2006.\nTen colaborado ocasionalmente na revista Alameda, da Sociedade Liceo de Noia, e segue publicando cada mes no Suplemento Cultural A Voz de Barbantia-La Voz de Galicia, como responsable da sección O andel. En Café Barbantia escribe asiduamente de narrativa e poesía, sobre todo galega, española e francesa, en series de artigos como Galicia e os galegos na literatura castelá, etc. Colabora regularmente co Anuario de estudos do Barbanza, con traballos sobre as publicacións da e sobre a bisbarra, só ou en colaboración. E son de salientar os varios e documentados limiares que acompañan as traducións de poetas franceses que Eme Cartea está a verter ao galego, no mesmo Anuario.\nÉ tamén coautor dun manual de lingua e literatura galega, da editorial Galaxia, publicado en 2008.


Estás aquí: Inicio / Deportes / Basket Río Ulla / 2 XOGADORES DO C.B. RIO ULLA VAN ACUDIR Á CONCENTRACI�?N DE VERÁN DAS RESPECTIVAS SELECCI�?NS GALEGAS\n2 XOGADORES DO C.B. RIO ULLA VAN ACUDIR Á CONCENTRACI�?N DE VERÁN DAS RESPECTIVAS SELECCI�?NS GALEGAS\n1-07-2009 por fru Deja un comentario\nDende hai 2 semanas tíñamos a nova de que o noso xogador José Carlos García estaba preseleccionado para a selección galega infantil masculina. Por elo vai ter que acudir a mediados deste mes de xullo a unha concentración da selección infantil que se vai celebrar en Pontevedra, durante 1 semana. A esta preselección acuden 16 xogadores de toda Galicia, para posteriormente escoller ós 12 xogadores que representarán a Galicia no próximo campionato de España de seleccións autonómicas, previsto para principios de 2010 en Extremadura.\nAdemais, a sorpresa agradable douna no día de onte Antia Sanmarco Martínez, pois foi convocada igualmente para a preselección galega alevín feminina. Tamén terá que concentrarse durante unha semana no centro de tecnificación de Pontevedra, neste caso do 20 ó 24 de xullo, e tamén pode chegar a disputar o campionato nacional con Galicia.\n¡¡¡ Noraboa e sorte a ambos !!!\nArchivado en: Basket Río Ulla Etiquetado como: Pontecesures, Pontevedra, sanmarco, Ulla\nDiario de Arousa río ulla iglesia pleno Campaña Vigo plaza protección civil Pontevedra obras valga fin de semana sabariz sábado n-550 Ulla festa curso psoe Concello ACP BNG concurso Historia santiago sar lamprea xunta Maneiro padrón Catoira Angueira fiesta tripartito Porto tren pp Vilagarcía fútbol correo gallego la voz de galicia a ponte Pontecesures faro de vigo parque


A Deputación promove Santa Eulalia de Bóveda "ante a desidia do PP” - Xornal de Lugo " />\nDeputación de LugoPSOEPPMuseo ProvincialSanta Eulalia de Bóveda\nO Presidente da Deputación, Darío Campos Conde, acompañado pola Deputada de Cultura, Pilar García Porto, inaugurou este venres no Salón de actos da Deputación, a Xornada sobre o monumento de Santa Eulalia de Bóveda, unha nova iniciativa coa que o Goberno promove o estudo do patrimonio provincial. No acto estivo acompañado pola Directora do Museo, Aurelia Balseiro, e o coordinador da xornada e investigador, Enrique Montenegro.\nO Presidente lembrou no seu discurso, “que o Refectorio do Museo Provincial acolle nestes intres a mostra A pintura mural de Santa Eulalia de Bóveda, composta polas 6 acuarelas realizadas por Elías de Segura en 1927, e que o Goberno da Deputación trouxo por 1ª vez a Lugo 91 anos despois da súa creación. Precisamente, a Xunta abriu este monumento declarado BIC, xustamente, a mesma semana que inauguramos esta mostra, e agora mesmo só pode visitarse en horario de mañá. Polo tanto, mentres outras administracións pechan as portas, nós estamos aquí hoxe para seguir estudando e divulgando o patrimonio da provincia”.\nCampos Conde explicou tamén que esta mesma semana o Pleno Provincial debateu unha moción socialista, co fin de poñer en valor este monumento, pero o PP votou en contra, a pesar de que unha iniciativa semellante xa fora debatida e aprobada no Parlamento de Galicia por todos os grupos da Cámara incluído o PP. “Todo o que o Partido Popular rexeitou no Pleno Provincial é precisamente o que estamos facendo hoxe aquí, estamos promocionando e divulgando o monumento de Santa Eulalia para que a xente teña a oportunidade de recoñecer este singular edificio”, sinalou o Presidente.\nPor último, Campos Conde convidou aos representantes do PP a visitar os circuítos culturais que o organiza o equipo da Rede Museística e non menosprezar o seu traballo. “Eu só espero que rectifiquen e nun futuro defendan a nosa cultura e o noso patrimonio, como se merecen, porque son a expresión do noso pobo”, sinalou.


A XUNTA RENOVA A COLABORACIÓN CON AGAFAN PARA SEGUIR IMPULSANDO O PROGRAMA DO CARNÉ FAMILIAR GALEGO | VGO MAgazine\nA XUNTA RENOVA A COLABORACIÓN CON AGAFAN PARA SEGUIR IMPULSANDO O PROGRAMA DO CARNÉ FAMILIAR GALEGO\nO conselleiro de Política Social, José Manuel Rey Varela, asinou un novo convenio co presidente da Asociación Galega de Familias Numerosas, Luís Sánchez González\nO Carné Familiar da Xunta de Galicia é unha tarxeta gratuíta, persoal, intransferible e non financeira que facilita o acceso dos seus beneficiarios a distintos bens e servizos mediante descontos e outro tipo de vantaxes nos establecementos adheridos a esta iniciativa\nEn Galicia hai expedidos máis de 21.500 títulos de familia numerosa\nSantiago, 16 de xuño de 2017.- A Consellería de Política Social vén de asinar un novo convenio de colaboración coa Asociación Galega de Familias Numerosas (Agafan) para a mellora e desenvolvemento do programa do carné familiar. O titular deste departamento autonómico, José Manuel Rey Varela, e o presidente da devandita entidade, Luís Sánchez González, formalizaron este acordo que ten por obxecto facilitar o acceso destas familias a distintos bens e servizos mediante descontos ou outro tipo de vantaxes, ampliando deste xeito os beneficios que outorga o título de familia numerosas.\nAsí, o carné familiar é unha tarxeta gratuíta, persoal, intransferible e non financeira coa que os membros das familias numerosas que residen en Galicia obteñen importantes vantaxes ou descontos nos establecementos colaboradores con este programa. Neste sentido, Agafan comprométese con este novo convenio a captar novas entidades dispostas a aplicar estes beneficios aos usuarios do carné familiar, manter actualizada e publicada na páxina web da asociación a guía de entidades e realizar a labor de difusión de información do devandito carné.\nPola súa banda, a Administración autonómica contribúe con 16.500 euros ao financiamento dos gastos derivados da xestión desta tarxeta. O programa carné familiar está en marcha dende o ano 2011 e na actualidade máis de un millar de entidades colaboran con esta iniciativa. Así mesmo, en Galicia están expedidos máis de 21.500 títulos de familia numerosa.\nRey Varela sinalou que as familias numerosas “xogan un papel importante no relevo da poboación e, polo tanto, para reverter a actual situación demográfica, unha cuestión que o Goberno galego ten fixado como un dos principais retos de presente e, sobre todo, de futuro que ten o noso país”.\nNesta liña de actuación, a Xunta ten en marcha a Estratexia de Apoio ás Familias Numerosas de Galicia, horizonte 2020, que lles garante unha protección especial e se centra nos problemas específicos asociados á súa condición de familia numerosa. De feito, a devandita estratexia integra todos os beneficios aos que poden acceder de forma transversal nos distintos departamentos da Xunta, tales como: deducións fiscais, exención e bonificacións de taxas no ámbito educativo, preferencia na adxudicación de prazas e redución de tarifa a abonar nas escolas infantís, beneficios no acceso á vivenda ou redución nos prezos do transporte público, entre outras vantaxes.


O Camiño a Santiago da Xeración Nós, chega a Silleda en forma de roposta teatral - Lindeiros\nO Camiño a Santiago da Xeración Nós, chega a Silleda en forma de roposta teatral\nBy Lindeiros on\t 27 Setembro, 2021 Silleda\nSilleda, 27 de setembro do 2021 – A obra teatral Camiño de Nós, que recrea o periplo dende Ourense a Compostela de 7 intelectuais e escritores membros da Xeración Nós no verán de 1926, chegará a Silleda este venres.\nA cita, ás 12:30 no núcleo tradicional de O Foxo, un dos lugares máis emblemáticos que atravesa o Camiño por Santiago. Nesta proposta teatral dirixida por Rosa Puga Davila e adaptada por Luis González Tosar, rememórase o itinerario que fixeron a pé, dende Ourense a Santiago, Vicente Risco, Ramón Otero Pedrayo, Xavier Pardo, Antón Sánchez, Lois Feixóo, Afonso V.Monxardín e Florentino López Cuevillas, representantes da Xeración Nós.\nA representación, á que tamén se convidou ao alumnado de Secundaria, está aberta ao público en xeral. Trátase dunha obra que está a percorrer os concellos que forman parte da Asociación Camiño de Nós, para poñer en valor o itinerario realizado por este grupo hai 95 anos.\nA idea da obra partiu da Fundación Insua dos Poetas, que preside González Tosar en colaboración coa actriz e directora teatral Rosa Puga, a partir das crónicas da viaxe que publicou Xavier Pardo en A Nosa Terra, entre o 25 de xullo de 1926 e o 1 de abril de 1927.


O Concello de Vimianzo recibe unha axuda de 146.160 € da Unión Europea a través do programa “Europa coa cidadanía”. Actualidade e novas do Concello de Vimianzo, Terra de Soneira, Costa da Morte, A Coruña, Galicia\nInicio Novas O Concello de Vimianzo recibe unha axuda de...\nO Concello de Vimianzo recibe unha axuda de 146.160 € da Unión Europea a través do programa “Europa coa cidadanía”\nEntre as 139 solicitudes presentadas a esta convocatoria, só foron aprobadas 16\nO proxecto ten o título de “Acciónda cidadanía da UEpara pobos históricos intelixentes”\nPaíses participantes:España,Italia, Croacia, Bélgica, Portugal, Bulgaria,Antigua República Yugoslava de Macedonia e Letonia.\nO Concello de Vimianzo, na súa aposta pola posta en valor do seu patrimonio, impulsou este proxecto de ámbito europeo, buscando aliados noutros territorios rurais da UE para acadar os obxectivos que se definiron na candidatura aprobada.\nEstá previsto contar coa participación de 40 pequenos municipios rurais con menos de 10.000 habitantes.de 8 países diferentes (España, Italia, Croacia, Bélgica, Portugal, Bulgaria, Antiga República Yugoslava de Macedonia y Letonia), que pertencen ás catro áreas de Europa (este, oeste, norte e sur).\nA duración do proxecto exténdese entre o 1 de xaneiro de 2019 e o 31 de decembro de 2020. Os grupos de traballo temáticos transnacionais levarán a cabo unha ampla gama de actividades de participación cidadán no marco da rede europea de pobos históricos intelixentes. A través desas accións desenvolverase un mapa coas mellores prácticas de iniciativas exitosas xurdidas das sinerxias entre a innovación social e o patrimonio cultural. Ademais, realizarase un seguimento das estratexias de desenvolvemento local baseadas nos valores e bens culturais, patrimoniais e históricos das áreas rurais. Despois de ser analizadas estas mellores prácticas, transferiranse á rede, co fin de idear estratexias de desenvolvemento conxunto e liñas de acción para os territorios da rede.\n•Establecer, desenvolver e mellorar acooperación funcionalesostible entre as diferentes comunidades ruraiseuropeas, para unha mellor colaboración, participación e interaccióncara a novasruralidades da UE dondeopatrimonio cultural interactúa coa innovación social.\n•Intercambiar boas prácticas, experienciasecoñecmentosecrear sinerxias conxuntas que conduzan a un crecemento intelixente, sostible e inclusivo das comunidades locais europeas, como aldeas históricas sostibles e intelixentes donde a participación dos cidadánsna definición das estratexias de desenvolvementolocalxega un papel crucial.\n•Fomentar a cidadanía da UEe a súaparticipaciónna vida democrática europeaecara a valoración da vida cultural e histórica dassúas comunidades locaiseda súaEuropa común.\n•Promoverocoñecemento, a concienciaea identificación das comunidades rurais europeas coa súahistoriaecultura, aumentandoeconsolidandoovalor social dopatrimonio cultural compartido, aotempo que involucraamaior cantidadeposible de cidadánsnosproxectos de revitalización depoboshistóricas.\n•Promover a cidadanía europeaemellorar as condicións para a participación da poboación rural da UE, alentandoodebate da cidadaníasobreofuturo dos territorios rurais europeosea participación activana busca de solucións que garanten a sostibilidadedodesenvolvementorural.\n•Mellorar a comprensióneaaprendizaxe mutuos sobre a diversidademulticulturalda UEepromover oportunidades paraocompromiso socialecultural.\nAs actividades e a rede do proxecto servirán como instrumento para canalizar a participación da cidadanía nas políticas locais e europeas, mediante o establecemento dunha ferramenta informática para a recompilación de opinións (foro virtual), sesións de debate da cidadanía, talleres, grupos focais, visitas de estudo, actividades informais interculturais. , etc. A través da súa participación, a cidadanía pode adquirir unha mellor comprensión da situación real das comunidades rurais europeas e os desafíos, pero tamén das políticas locais 3 europeas que lle afectan.


Por que é unha autoestrada cara? - Atención ao cliente - Autoestradas\nHome / Destacadas / Por que é unha autoestrada cara?\nPor que é unha autoestrada cara?\n13/06/2019 /in Destacadas /by pasquino\nAs peaxes da Autoestrada do Atlántico ou AP-9 non só non están entre as máis caras, senón que son máis baixas que a maioría das autoestradas españolas. Os datos do 2019 reflicten que a peaxe media para coches na AP-9 é de 0,1130€/km, por debaixo dos 0,1170€/km da media española. En España hai 12 autoestradas con peaxes máis elevadas que a AP-9.\nhttps://atencionalcliente.autoestradas.com/wp-content/uploads/2019/06/grafico-prezos.jpg 708 1200 pasquino https://atencionalcliente.autoestradas.com/wp-content/uploads/2020/08/logo_autoestradas_de_galicia.jpg pasquino2019-06-13 18:26:252019-07-08 16:26:54Por que é unha autoestrada cara?


Axencia Tributaria:Redúcense os índices de rendemento neto aplicables en 2021 polas actividades agrícolas e gan...\nRedúcense os índices de rendemento neto aplicables en 2021 polas actividades agrícolas e gandeiras afectadas por circunstancias excepcionais e modifícanse os índices correctores por pensos adquiridos a terceiros e por cultivos en terras de regadío que utilicen, para tal efecto, enerxía eléctrica\nImposto sobre a Renda das Persoas Físicas.\nPara o período impositivo 2021:\nRedución dos índices de rendemento neto:\nRedúcense os índices de rendemento neto para aquelas actividades agrícolas e gandeiras que se viron afectadas por circunstancias excepcionais no desenvolvemento da súa actividade e, que determinen o rendemento neto conforme ao método de estimación obxectiva.\nModifícase o índice corrector por pensos adquiridos a terceiros que pasa do 0,75 ou 0,95 no caso de actividades de explotación intensiva de gando porcino do carne e avicultura ao 0,5 para todas as actividades.\nO índice corrector por cultivos en terras de regadío que utilicen, para tal efecto, enerxía eléctrica será do 0,75 e aplicarase cando os cultivos se realicen, en todo ou en parte, en terras de regadío, sempre que o contribuínte, ou a comunidade de regadores na que participe, estean inscritos no rexistro territorial correspondente á oficina xestora de impostos especiais a que se refire o artigo 102.2 da Lei 38/1992, do 28 de decembro, de Impostos Especiais.\nCando non sexa posible delimitar o devandito rendemento, este índice aplicarase sobre o resultado de multiplicar o rendemento procedente de todos os cultivos pola porcentaxe que supoña a superficie dos cultivos en terras de regadío que utilicen, a tal fin, enerxía eléctrica sobre a superficie total da explotación agrícola.\nPáxina actualizada: 19/maio/2022


O Goberno municipal asina un acordo coa Federación de AA.VV. do Rural de Ames para a repartición do importe recadado en concepto de regularización catastral – Socialistas de Ames\nPSdeG-PSOE Ames 27 febrero, 2017 Goberno, Infraestruturas, Orzamentos\nEste compromiso do goberno foi establecido na primeira das reunións que se tiveron a finais do ano pasado en pleno proceso do cobro da regularización catastral. O pasado 20 de febreiro celebrouse unha reunión entre os representantes da Federación de Asociacións do Rural de Ames e o alcalde de Ames, xunto con varios concelleiros, para tratar os detalles da repartición do importe recadado polo Concello en concepto de regularización catastral do IBI no rural, coñecido como «catastrazo». Os representantes do goberno municipal e os da federación chegaron a unha serie de acordos.\nUnha vez aprobados os orzamentos municipais para 2017, o Concello ofrecerá un investimento para o rural de 282.000 euros, cantidade que será incluída nas bases de execución do orzamento como unha primeira achega por estes dous conceptos: 150.000 euros para investimentos básicos en infraestruturas de saneamento e similares, e 132.000 euros para unha nova partida denominada «orzamentos participativos», de cuxas bases xa se lle facilitou un borrador a todas as asociacións. A contía de 282.000 euros anteriormente citada será independente e a maiores dos investimentos que anualmente se veñen facendo no rural.\nAdemais, o goberno local comprométese a repartir nas anualidades de 2018 e 2019 a partida económica do recadado realmente polo «catastrazo» para investimentos no rural. O reparto farase do seguinte xeito: en 2017 investiranse no rural 282.00 euros; en 2018 outros 282.000 euros; e no ano 2019 o investimento será de 246.451,94 euros, sumando un total de 810.451,94 euros. Ditas contías en cada anualidade serán repartidas do mesmo xeito que á correspondente ao 2017 entre participativos e investimentos básicos.\nPara o alcalde «o compromiso acadado coas asociacións da mostra da importancia que ten para este goberno o rural e a participación dos veciños». Complementariamente a estas partidas, este pasado xoves no pleno ordinario de febreiro, aprobouse un investimento do 23% dos plans provinciais para diferentes actuacións no rural.


O PP négase a constituír a mesa para recuperar os fondos do plan mineiro eliminados polo goberno que afectan a 16 concellos - PSdeG-PSOE\nInicio Actualidade O PP négase a constituír a mesa para recuperar os fondos do plan mineiro eliminados polo goberno que afectan a 16 concellos\n08.03.2017 Mercedes Cernadas As Pontes, Begoña Rodríguez Rumbo, carbón, Cerceda, mineiro 0\nA deputada socialista Begoña Rodríguez Rumbo instou hoxe á Xunta a dirixirse ao goberno de España para constituír á maior brevidade posible a Comisión de Cooperación polo carbón, entre a comunidade autónoma e o INMC, segundo se establece no decreto 675/2014 que o goberno de España aprobou o 6 de agosto de 2014, e que afecta a 16 concellos galegos. Os socialistas reclaman recuperar os fondos que foron anulados unilateralmente polo goberno de Rajoy no ano 2011, unha iniciativa que foi vetada polo PP. “Están facendo vostedes deixación de funcións; non queren axudar a estes concellos”, lamentou.\nRodríguez Rumbo lembrou que hai infraestruturas aprobadas por 72 millóns de euros que quedaron sen orzamento, e que hai dous anos e medio o goberno de Rajoy volveu publicar un real decreto para axudas de impulso económico das comarcas mineiras do que a día de hoxe nada se sabe. A socialista apuntou que estes fondos son necesarios para “impulsar o futuro” de zonas coas que o goberno da Xunta e o de España teñen unha débeda social e económica. En concreto, as comarcas afectadas son as de As Pontes e Cerceda e municipios cercanos, que engloban os concellos de A Capela, As Somozas, Carballo, Carral, Cerceda, Culleredo, Laracha, Mañón, Monfero, Ordes, Ortigueira, San Sadurniño, Tordoia e As Pontes na provincia da Coruña, e Muras e Xermade na de Lugo.\nArtigo anterior\tO PP impide a adscrición das ensinanzas artísticas aos centros universitarios Artigo seguinte\tFeijóo converteu a Lei de Igualdade en retórica


Un ron para rendir tributa ás terras do Ulla e Sar\nA empresa Coronas Galicia ven de presentar a medios de comunicación, bloggers e convidados ó evento, o último dos seus produtos, o Ron 17 de Maio. O acto, presentado polo xornalista Guillermo Campos, contou coa intervención de José Antonio Rivera (Chef Rivera), e a actuación de Aída Alonso (Aíd) interpretando os “Raps de Rosalía”. Ron 17 de Maio é un destilado vello que quere rendir tributo ás terras do Sar e do Ulla, ó seu bagaxe cultural, literario e patrimonial e á súa antiga tradición industrial licoreira.\nCoronas Galicia decantouse para a elaboración do Ron 17 de Maio pola fusión de dúas augardentes de caña seleccionadas procedentes do Caribe; un ron de 8 anos da República Dominicana con marcados toques a madeira, vainilla e café e outro de 5 cinco anos oriúndo da Guayana Inglesa. A mestura de ambos destilados en proporción exactas e envellecida en barricas de roble americano dá como resultado un ron doce, moi aromático e cos matices propios de cada un dos destilados moi definidos.\n“Pensamos que é tempo de por en valor non só os nosos produtos, senón tamén os valores da terra, da historia, e do noso patrimonio, sexa literario, etnográfico ou industrial. O Ron 17 de Maio pretende aúnar a homenaxe ás nosas letras, personificadas na obra e figura de Rosalía de Castro, co tributo á tradición industrial licoreira da zona, non podemos nin queremos esquecer que as comarcas do Sar e do Ulla, e en concreto Padrón e Pontecesures, estiveron fortemente vencelladas ó sector dos destilados dende o século XIX con firmas como “Novo y Sierra” ou “La Galaica” afirma Rafael Piñeiro, responsable de Coronas Galicia.\nNo evento, puidéronse degustar os coctails realizados con Ron 17 de Maio: Bastavales, composto por espuma de Ron 17 de Maio e menta con frutas exóticas, Iria Flavia, Mojito de Ron 17 de Maio, Laíño elaborado con Ron 17 de Maio con laranxa, canela e vainilla e Ulla, Caipirinha de Ron 17 de Maio. A súa elaboración correu por conta da sonense Ana María Martínez gañadora absoluta da X edición do Campionato Galego de Coctelaría Clásica, alumna del Centro Superior de Hostelería de Galicia e vencedora do Campeonato Panamericano de Coctelería Clásica celebrado en Perú o pasado ano.


XVIII Parrocheira. Mostra Proxecto Dorna - Culturmar\nCulturmar > Novas > XVIII Parrocheira. Mostra Proxecto Dorna\nXVIII Parrocheira. Mostra Proxecto Dorna\nPublicado o 01/09/2010 17/01/2017\nOs vindeiros 3, 4 e 5 de setembro vai ter lugar en Curuxeiras, en Ferrol, a XVIII Parrocheira, organizada polo Club do Mar de Ferrol e que este ano sirve de marco a unha Mostra de Embarcacións Tradicionais, en seco, que forma parte das actividades do Proxecto Dorna. Ademáis coincide co centenario da Autoridade Portuaria Ferrol-San Cibrao.\nSegundo o programa haberá unha mostra de 20 barcos en terra, de diferentes tipoloxías para que a xente vexa como son as obras vivas e poida ver con detalle o interior. Tamén haberá unha exposición sobre o Centenario da Autoridade Portuaria, e actividades para os nenos, cunha piscina para navegación e obradoiros infantís.\nPor suposto haberá navegación, taberna mariñeira e música ao remate do día. Os interesados en acudir co seu barco que por favor contacten coa Sección de Vela Tradicional do club do Mar indicando datos do barco e número de tripulantes.


Lemos: Teitos de palla de centeo moi lonxe dos Ancares\nchantada / la voz 28/11/2016 23:02 h\nAínda que o uso do colmo ou palla de centeo para cubrir edificación é asociada de forma case exclusiva ás coñecidas pallozas da Serra dos Ancares, esta técnica construtiva foi utilizada tamén noutras partes de Galicia. Unha delas é a comarca de Chantada. Esta parte do patrimonio etnográfico apenas foi investigada na zona, pero aínda así é posible localizar algúns vestixios.\nUn destes escasos testemuños é a fotografía situada á dereita destas liñas. Foi tomada en torno a 1998 na aldea da Ermida, pertencente á parroquia de Veascós, no municipio de Carballedo. Trátase dunha sinxela construción agrícola que nesa época aínda conservaba un teito de colmo. A edificación segue en pé, pero a palla xa desapareceu hai moito tempo e hoxe está tapada simplemente con plásticos.\nAlgúns veciños da zona recordan que ata os anos oitenta houbo construcións parecidas noutras localidades situadas na parte da serra do Faro que confina co municipio ourensán de San Cristovo de Cea. É o caso das aldeas de Riazón, tamén en Veascós, e de Monte Redondo, na parroquia chantadina de Santa Mariña. O máis probable é que non fosen as únicas. Por esa época tamén quedaban construcións agrícolas cubertas de palla de centeo en diversos lugares do mencionado municipio de Cea -sobre todo na parroquia de Oseira-, como Gamoal, Trabazos, Tanxil e A Ventela, e A Cabreira, na parroquia de Vales.\nTamén en vivendas\nSegundo un traballo publicado en 1997 por Francisco Javier Fernández Nogueira no Boletín del Instituto de Estudos Vigueses, este territorio situado nos límites das provincias de Lugo e Ourense é unha das poucas zonas de Galicia -exceptuada a Serra dos Ancares- onde está documentado o uso do colmo para construír cubertas de edificios. O autor do estudo indica que esta técnica non se usaba só en construcións agrícolas, senón tamén en vivendas que subsistiron ata principios dos anos sesenta, xeralmente de planta baixa e de pequenas dimensións, que recibían as denominacións de casetas, pallotas ou casarellos. Estaban habitadas -engade- polos veciños máis pobres, coñecidos nalgúns lugares como «caseteiros», que traballan principalmente como pastores e exercían con frecuencia como criados ou caseiros dos mosteiros, dos señores locais ou dos labradores acomodados.\nO mesmo estudo sinala que esta técnica construtiva foi utilizada tamén nalgunhas áreas xeograficamente próximas pertencentes aos municipios ourensáns do Irixo e Piñor e aos pontevedreses de Rodeiro e Dozón. Outras fontes indican que as cubertas de colmo foron igualmente tradicionais nas serras ourensás de Manzaneda, Larouco e Xurés e en municipios como Calvos de Randín, Lobeira, Bande e Muíños.\nUnha tradición que foi moi común durante séculos\nOs especialistas en arquitectura popular sinalan que o uso de cubertas vexetais foi común en numerosas rexións de Europa durante moitos séculos e que estivo xeneralizado na Idade Media. En tempos máis recentes, ao mellorar os niveis de vida, estes materiais foron sendo progresivamente substituídos polas lousas e as tellas. As vivendas con teitos de palla persistiron por máis tempo nos territorios máis illados e con máis dificultades para acceder a estes materiais. Cando deixaron de utilizarse nas vivendas rurais, en certas zonas seguíronse usando ata tempos moi recentes en construcións anexas, como palleiras, cortellos ou pendellos utilizados para gardar carros ou ferramentas. Estas edificacións menores, por tanto, poden considerarse como os últimos vestixios dunha tradición construtiva moi antiga.\nO uso de cubertas de colmo, segundo Fernández Nogueira, só subsistiu ata os tempos modernos nalgunhas zonas de montaña «poboadas ata non hai relativamente moitos anos por sociedades con forte compoñente pastoril e relativamente apartadas». A técnica é descoñecida na totalidade da provincia da Coruña e case toda Pontevedra. Á dereita, un cortello con teito de palla nunha foto tomada a finais dos noventa na aldea da Cabreira, no concello de Cea\nComarca dos Ancares Comarca de Chantada Agricultura Serra do Xurés Comarca da Baixa Limia


Un ano de premios e de cambio de modelo na Deputación da Coruña - CULTURA - Sermos Galiza - Diario de intereses galegos\nUn ano de premios e de cambio de modelo na Deputación da Coruña\nRedacción 22 decembro 2016 20:02 h.\nEntrega dos premios culturais da Deputación da Coruña neste 2016\nCambio de goberno e cambio de modelo nos premios que outorga o organismo provincial. Un Torrente con modalidade de galego e máis mulleres nos xurados, con resultado de máis féminas galardoadas, son as principais novidades.\nDeputación da Coruña premios-culturais\nNovos nomes e persoas xa coñecidas nos distintos ámbitos culturais déronse cita no acto de entrega dos premios das áreas de Cultura e Lingua da Deputación da Coruña deste ano que premiaron, entre outros e outras, as escritoras Eli Ríos e Lorena Conde e o escritor Vicente Luís Mora, ás bandas Bala e Colaxe en música infantil, a Pablo Carpintero e Lidia Neves en artesanía, a Emilio Fonseca en banda Deseñada ou a David Calle en arte. Os premios de lingua recoñecen o labor de Xabier P. Docampo, a Semente e Correlingua. A lingua e a presenza de mulleres foron claras protagonistas no acto de entrega que se desenvolveu na mañá deste xoves día 22 na sede da Deputación.\nCon 25.000 euros cada un, o Torrente Ballester converteuse no certame con maior premio económico dos convocados en Galiza.\nOs premios recoñecen nesta edición, como destacou Goretti Sanmartín no acto, a persoas creadoras e investigadoras con xa importante tradición no noso país, como Pablo Carpintero, que gañou o premio de Artesanía cunha reprodución da gaita de fol dunha cantiga de Santa María ou o escritor Xabier Docampo, “gran mestre e, sobre todo, mestre do entusiasmo en cuxo ronsel navegamos”, dixo. Descobren tamén novos nomes para a cultura como o caso de Emilio Fonseca, que con 'Fóra de Mapa' resultou elixido polo xurado da décimo primeira edición do certame de Banda Deseñada Castelao, Lorena Conde, con longa traxectoria como actriz que se dá a coñecer como poeta co Premio González Garcés polo seu libro 'Entullo' ou Eli Ríos, con obra como poeta mais que asina en 'Luns' a súa primeira novela para público adulto que nace xa co Torrente Ballester. Esta é tamén a edición en que, por primeira vez, o premio de narrativa se convoca en dúas modalidades, unha para obras en lingua galega e outra para obras en lingua castelá, da que resultou gañador o escritor Vicente Luís Mora coa novela 'Cabeza de vaca'. Con 25.000 euros cada un, o Torrente Ballester converteuse no certame con maior premio económico dos convocados en Galiza.\nOs premios contribúen a poñer o foco en obras como a de Lidia Nieves co seu xoguete-alfaia que conquistou o xurado do XI Premio de Artesanía Antón Fraguas na súa categoría contemporánea e apostan tamén por persoas que están a desenvolver importantes proxectos fóra da Galiza, como o caso de David Calle que acadou o XI Premio Internacional de Arte Gráfica Jesús Núñez co seu 150 horas. O rock con protagonismo feminino estivo tamén presente no acto de entrega de premios coas compoñentes de Bala e MJ Pérez, as bandas gañadoras do VIII Concurso musical Deputación da Coruña.\nNo xurado do Premio Rosalía de Castro todas as súas compoñentes eran mulleres\nDestacou tamén Goretti Sanmartín a vontade dos premios de potenciar o colectivo, a implicación social e a participación recoñecendo o traballo das escolas Semente, “que teiman en garantir o dereito das nosas crianzas a se educaren na nosa lingua”, do Correlingua “que leva anos de dedicación para facer do compromiso co galego unha festa lúdico-deportiva- reivindicativa da rapazada” ou do novo concurso Quero cantar de música infantil que premiou a Banda Colaxe de Laxe.\nEis a listaxe completa de premios de cultura e lingua deste ano:\n- XI Premio de banda deseñada Castelao: 'Fóra de Mapa' de Emilio Fonseca Martín\n- XI Premio de Artesanía Antón Fraguas: Pablo Carpintero Arias (tradicional) e Lídia Nieves Domínguez (contemporánea)\n- XVIII premio de Poesía Miguel González Garcés: 'Entullo' de Lorena Conde\n- XI Premio Internacional de Arte Gráfica Jesús Núñez: '150 horas' de David Calle\n- XXVIII Premio de Narrativa Torrente Ballester. Modalidade galego: 'Luns' de Eli Ríos.\n- XXVIII Premio de Narrativa Torrente Ballester. Modalidade castelán: 'Cabeza de vaca' de Vicente Luis Mora.\n- VIII Concurso musical da Deputación da Coruña: Bala\n- I Concurso musical infantil Quero cantar: Banda Colaxe\n- VII Premio Rosalía de Castro de Lingua na modalidade xeral e na específica de traballo de recuperación do galego nas idades máis temperás. Xabier P. Docampo e Correlingua e Semente.\nO audiovisual galego impregna de xeito transversal a programación da cuarta edición do festival Novos Cinemas, que se inaugura con Arima (Jaione Camborda) 10 de decembro e pecha con Longa Noite (Eloy Enciso) 15 do mesmo mes. Amosará tamén as primeiras imaxes de filmes como Eles transportan a morte (Helena Girón e Samuel Delgado) ou Ons (Alfonso Zarauza).\nOs ritmos do leste entran na nosa música de raíz da man de Oîma, que apresenta con Ala! o seu primeiro traballo de estudo, após catro anos inundando de mestizaxes musicais os torreiros do país. Falamos con Olalla Liñares (clarinete), que forma o trío xunto a Antía Ameixeiras (violín) e Martiño Senande (acordeón diatónico). Neste tempo, gañaron a primeira edición do Festival Folk de Artistas Emerxentes Val da Maía (Bertamiráns) en 2016, anunciando unha carreira que, sen dúbida, ía dar que falar.\nO Festival Internacional de Curtas de Verín Vía XIV pechou na noite do 7 de decembro a súa cuarta edición premiando Los que no sienten, 16 de decembro, The distance between us and the sky, e Places.


Revisión feita o 16 de setembro de 2019 ás 20:42 por Josep Maria Roca Peña (Conversa | contribucións)\nIlliris é a Selkie de Stella, e a Selkie dos océanos de Solaria.\nAquí é onde naceu Flora, a fada da natureza.\nAquí é onde naceu Musa, a fada da música.\nAquí é onde naceu Tecna, a fada da tecnoloxía.\nAquí é onde naceu Sky, o noivo de Bloom e Especialista de Fonte Vermella. Eraklyon é tamén o planeta de Brandon e de Diaspro.\nTraído desde "https://winx.fandom.com/gl/wiki/Planetas_e_dimensi%C3%B3ns?oldid=3571"


Sindicato Nacional de Comisións Obreiras de Galicia | 27 Setembro 2021.\nCCOO-Industria advírtelle ao Grupo Castrosua que non vai consentir a vulneración de dereitos en Carsa\nO sindicato salienta o «bo facer» dos seus servizos xurídicos\nA Federación de Industria de CCOO de Galicia advírtelle ao Grupo Castrosua que non vai consentir a vulneración de dereitos laborais e sindicais en Castro Carrocera (Carsa), unha das principais empresas de Vilagarcía de Arousa.\nInstalacións de Carsa en Vilagarcía de Arousa\nSegundo CCOO, en plena negociación do ERTE de dous anos que presentou a finais do 2020 —aducindo causas organizativas e de produción—, a dirección da empresa, «en clara represalia contra o persoal que non aceptaba as condicións propostas», despediu quince traballadores indefinidos.\nCinco dos despedidos demandaron a Carsa, dous deles a través da asesoría xurídica de CCOO de Pontevedra. Antes do xuízo, a empresa «viuse abocada a aceptar o pagamento da indemnización completa polo despedimento improcedente dos cinco compañeiros», sinala o sindicato.\nCCOO salienta «o bo facer» dos seus servizos xurídicos en defensa dos dereitos da clase traballadora galega e lamenta que moitas empresas utilicen a pandemia como escusa para «burlar a lei con prácticas mafiosas, rompendo a unidade dos traballadores mediante ameazas e represaliando a representación sindical». O sindicato «non permitirá estes abusos» e combateraos «con todos os instrumentos ao noso alcance».


Sobre CF - Compostela Filmada\nAs irmás Fandiño en Un viaje por Galicia (Manuel Arís, 1958)\nBenvidas e benvidos á páxina de Compostela Filmada, un espazo no que poderás descubrir as distintas visións que a través do cinema se ofreceron da nosa cidade, Santiago de Compostela.\nCon este proxecto, impulsado pola área de Cultura da Concellería de Urbanismo, Vivenda, Cidade Histórica e Acción Cultural e Igualdade, quérese dar a coñecer a vinculación de Compostela co mundo do cinema e a creación cinematográfica, unha relación moi rica e variada, a pesar de ser a nosa a última das grandes cidades galegas en coñecer unha proxección do cinematógrafo: o 7 de xaneiro de 1900 no Ateneo, sendo poucos días despois a primeira exhibición pública comercial, o 23 de xaneiro, na rúa do Vilar 26. Xa desde ese momento inicial percíbese unha grande expectación na cidade sobre o novo invento. Interese que foi medrando co tempo, con proxeccións nas feiras e coa aparición dos pavillóns temporais ou das primeiras salas estables.\nGaceta de Galicia: Diario de Santiago, 25/01/1900 – Fonte: Galiciana\nNeste percorrido pola historia do cinema en Santiago de Compostela ocupa un lugar privilexiado Isaac Fraga Penedo, un dos máximos responsables do desenvolvemento da industria en Galicia. A relación de Isaac Fraga co cine en Compostela iniciarase en 1909 cando, durante as festas do Apóstolo, instala un gran cinema ambulante na carballeira de Santa Susana. No ano seguinte arrendará o Pavillón Artístico da Ferradura, obra de Antonio Palacios, ao mesmo tempo que ten en funcionamento o Gran Cine Fraga. O empresario tamén alugará dúas salas na Rúa Nova: o Salón Apolo e o Teatro Principal. A campaña publicitaria da súa empresa deseñaraa un compostelán de adopción, Camilo Díaz Baliño.\nSerá en 1910 que encontremos a primeira gravación coñecida que se fixo na cidade, Santiago, la Atenas de Occidente, de José Gil, e poucos anos despois, O Ano Santo em Compostela, composta con planos tomados no mes de xullo do Ano Santo de 1915, por un operador da produtora Invicta Film do Porto, contratado por Isaac Fraga, sendo estas as primeiras imaxes en movemento conservadas sobre Santiago de Compostela.\nCamilo Díaz Baliño, Vida Gallega, 1930.\nIsaac Fraga, Vida Gallega, 1917.\nJosé Gil, Vida Gallega, 1909.\nPouco máis de cen anos despois encontramos que o concello foi escenario de máis de 90 filmes e doutros tantos documentais, curtametraxes e series; números que medran ano tras ano. Rodaron aquí directores e directoras recoñecidos (de Luís Buñuel ou Stanley Kramer a Pedro Almodóvar) e actores e actrices míticos como Cary Grant ou Ornella Muti. A nosa cidade foi tamén escenario de importantes producións galegas, como O lapis do carpinteiro, 13 badaladas ou 18 comidas; e non podemos esquecer que foi berce de directores como Alfonso Zarauza, de experiencias como o Grupo Lupa ou de compositores como Nico Casal e cidade de acollida de Margarida Ledo Andión, Luís Tosar ou Mabel Rivera.\nAdemais, hoxe en día o concello conta coas salas de Cinesa, nas Cancelas, co Cineclube de Compostela, ou con iniciativas innovadoras como o Cinema NUMAX, que fan fronte á crise no sector destes últimos anos e que levou á desaparición de moitas salas (un caso recente é o dos Multicines Compostela). Destacan, por último, os festivais Cineuropa, Curtocircuito, Amal e o MICE ou os ciclos de cinema que ofrecen espazos como o CGAC, a Cidade da Cultura ou Afundación, entre outros centros e asociacións.


Galiza Sosego (GzS): Xavier Vence Deza: "Galicia podería chegar a ser unha potencia marítima"\nXavier Vence Deza: "Galicia podería chegar a ser unha potencia marítima"\nXavier Vence Deza (Rodeiro, 1961; casado: un fillo e unha filla) catedrático de Economía Aplicada da Universidade de Santiago, foi dos primeiros en ter un PC portátil en Galicia. Mercouno a finais dos oitenta, cando estaba a facer a tese de doutoramento, e grazas ao portátil deulle "o empuxón final". Dábase a circunstancia de que a tese de doutoramento do profesor Vence ía sobre a innovación e o cambio tecnolóxico aplicado á industria en Galicia. Aquilo encarreirouno a él de tal maneira que gran parte das súas publicacións e conferencias tenden a xirar en torno ás novas tecnoloxías e o I+D+i. Cando empezou a tese, no ano 1986, non había ninguén na comunidade galega que estivese abordando un tema similar; e no conxunto de España só el e dous doutorandos máis traballaban na innovación e no cambio tecnolóxico desde unha perspectiva económica.\nDá a impresión de que Galicia aguantou mellor a crise ata o ano pasado, pero agora os efectos son moito máis visibles. É así?\nSi, é así. No primeiro momento afectounos de forma máis suave, porque tiñamos unha burbulla inmobiliaria relativamente menor que noutras partes de España, onde o primeiro sector que entra en crise é a construción. Outro factor que amorteceu o impacto da crise foi que nós tiñamos, e temos, en marcha unha serie de grandes infraestructuras: o AVE, os portos exteriores, a Transcantábrica, algunhas autovías. Esa obra pública, financiada en parte con fondos europeos, é un colchón de actividade moi importante. Pero aquela parte da industria que produce materiais para a construción en vivenda enseguida empezou a acusar a crise, de xeito que agora padecémola cada vez máis na mesma medida que a media estatal. Tamén sufrimos unha crise moi forte en sectores que desenvolveramos ben nos últimos trinta anos, como o da confección.\nPor estar moi vinculados ao sector exportador?\nSi, por exportadores e estar baseados nunha man de obra de baixa cualificación. A crise no sector da confección é profunda, non hai máis que ver os ERE que leva feitos, e aínda non rematou. Logo están os vaivéns do sector do automóbil, que aguanta con moita axuda pública. O naval ata agora aguantou ben porque tiña unha carteira de pedidos moi sólida, pero xa empeza a fraquear.\nCal é o seu diagnóstico?\nTiñamos unha serie de fortalezas sectoriais, o que fixo que nun primeiro momento aguantáramos bastante ben, pero agora xa cada vez máis acusamos a crise como no resto de España. No sector servizos creamos un certo volume de emprego nos últimos anos co desenvolvemento de estruturas do estado do benestar: garderías, centros da terceira idade, etc. pero entre a crise e o cambio de Goberno -este Goberno non segue co mesmo ímpetu o desenvolvemento destas actividades- esa pata fallou, e nótase nos datos de caída do emprego no sector servizos.\nCoa crise estase a visualizar mellor o grao de internacionalización da economía galega?\nEstá plenamente internacionalizada. O sistema financeiro que temos, con mellor ou peor acerto, internacionalizouse en canto á captación de recursos no exterior, de tal forma que unha boa parte do crecemento económico ao longo da última década, e particularmente do 2003 en diante, financiouse recorrendo aos mercados financeiros internacionais e non só coa captación de aforro aquí. Iso fixeron os bancos e caixas que operan en Galicia. A economía galega depende dos mercados financeiros internacionais como nunca dependera no pasado. Os nosos principais sectores produtivos están tamén altamente internacionalizados, e a súa produción é en gran medida para á exportación, pero tamén orixinan moitas importacións, moitos inputs, caso do automóbil e do aluminio. O sector naval é altamente exportador e tamén o enerxético, a celulosa, por no falar do sector pesqueiro e conserveiro, fortemente internacionalizado ao igual que, en conxunto, o sector alimentario.\nCunha demanda interna condicionada, no consumo, polo estancamento e envellecemento da poboación, por pensións medias de xubilacións moi baixas e por salarios medios baixos, cal é o modelo de crecemento ao que debe ir Galicia?\nNalgunhas das actividades que estamos moi internacionalizados temos radicada aquí a xeración de valor engadido, caso xa citado da pesca e da conserva. Aquí temos o know-how, a tecnoloxía, a xerencia e a dirección estratéxica das empresas. E ese nicho de actividade demanda capital humano altamente cualificado. Mais a maior parte da nosa actividade produtiva é moi intensiva en recursos e man de obra mediana e de baixa cualificación. Esa é unha das nosas debilidades. Un mercado de traballo e unha demanda de man de obra orientadas a eses segmentos dá lugar a un nivel salarial medio un 15 % por debaixo da media española, o cal quere dicir que está 40 puntos por debaixo do País Vasco, Madrid ou Cataluña. Ese modelo non da máis de si. E estamos vendo que as actividades de menor valor engadido, menor nivel tecnolóxico e salarios máis baixos son as que están a sufrir máis esta crise. Temos que apostar por ir noutra dirección, pero iso non se cambia da noite para a mañá. A especialización produtiva non se cambia cun real decreto nin sequera poñendo moitos recursos enriba da mesa; require unha estratexia clara para empezar, e ir paso a paso dominando os recursos financeiros, e comprometer o sector público e os grandes empresarios.\nEstá niso o Goberno Feijóo?\nDesgraciadamente, non. Non vexo que se estea a formular estratexicamente o que lle convén ao país. Está a xogar moito no curto prazo e realmente non hai a convicción profunda de ter que ter un proxecto para o país. Eu non alcanzo a ver que o teña, nin sequiera a intuílo. Vai un poco a rebufo das modas e das consignas que se lanzan desde Madrid ata para decidir que actividades hai que promover e cales non. Cando a mellor contribución ao conxunto español sería construír o desenvolvemento sobre a diversidade dos sistemas produtivos que hai.\nÉ tan así?\nÉ. No campo industrial dá a impresión de que non temos conselleiro de Economía e Industria. Na aposta que fixo o anterior Goberno por fortalecer o I+D+i, ampliando os centros tecnolóxicos e creando plataformas tecnolóxicas para que cooperen coas empresas e estas coas universidades (tratando de articular e dinamizar o sistema), parece que a consigna é deixalas esmorecer, retirándolles no só inxección de diñeiro, tamén o impulso ás iniciativas para que se vaian esquecendo. É un erro moi grande, pois os cambios de modelo e a aposta pola innovación requiren moita perseveranza e continuidade; moito tempo de maduración e creación de equipos.\nGalicia debe aproveitar a súa situación xeográfica no mapa mundial, para desevolver un novo modelo de crecemento económico?\nDesde unha visión centralista e provinciana, sempre se viu a Galicia como excéntrica e de difícil acceso. Nos últimos anos, empezou a callar a idea de que Galicia pode ser vista como centro, no sentido de que por mar temos unha posición central. As mercadorías circulan nunhas tres cuartas partes por mar. Entón, se temos unha posición estratéxica nas grandes liñas marítimas, que entran e saen de Europa, e ligan África con América, deberiamos ser capaces de aproveitala. Aínda que eu creo que non hai detrás un gran proxecto estratéxico, ao mellor os dous portos exteriores que se están a construír acaban creando as condicións para que Galicia poida desempeñar un maior papel nese nodo de comercio marítimo. O estratéxico sería que, ademais de servir de pontes de enlace e área loxística de comercio e distribución marítima, desenvolvesen actividades industriais terciarias de transformación vinculadas a iso.\nNese debuxo de ser centro, que papel debe xogar Galicia co norte de Portugal?\nA desaparición da fronteira, xa vai alá un tempo, significou un cambio moi importante para as relacións económicas entre Galicia e Portugal. Os fluxos comerciais son bastante intensos. Galicia exporta a Portugal moitos produtos e servizos, e importa de Portugal sobre todo produtos. Iso, que se fixo case de forma espontánea polos axentes económicos, púidose potenciar moito máis se houbese un acompañamento institucional máis claro e decidido. Por exemplo, bótanse en falta maiores investimentos cruzados entre unha área e outra, e iso quere dicir que non se están aproveitando ben as economías de escala que pode haber. Teño a sospeita de que institucionalmente non se fixo máis por un certo complexo -nun casos de superioridade e noutros , de inferioridade- dos dous lados, non só do galego, pois tamén do lado portugués lle custa ver a Galicia como unha realidade cunhas institucións coas cales poden establecer negocios e relacións a alto nivel. Para nós, o mercado inmediato natural para moitas cousas é todo Portugal.\nOs sucesivos Gobernos galegos superon utilizar as caixas de aforros galegas para tecer unha rede aproximación financeira con Portugal?\nNon. Usáronas para moi poucas cousas e moi limitadas. Agora, colectivamente estamos descubrindo o que puideron ser as caixas e non foron. Nese sentido, os sucesivos Gobernos autónomos desaproveitaron as caixas. Houbo medo a deseñar unha estratexia financeira para o país a través das caixas, e deixouse que foran os seus directivos os que marcaran a liña. Nalgún caso non o fixeron mal, afortunadamente, pero non houbo unha coordinación de esforzos estratéxicos entre o Goberno autónomo e as dúas grandes caixas galegas. Esa é unha das razóns pola que hai poucos investimentos cruzados entre as institucións financeiras respectivas, e falta unha estratexia de penetración no mercado portugués máis alá de accións puntuais. Esa da a idea de que, aínda estando na Unión Europea, os mercados financeiros seguen sendo estatais, e definen unha área de preferencia para as institucións financeiras e en especial para as caixas.\nQue avaliación fai do proceso de fusión aínda inconcluso de Caixanova e Caixa Galicia?\nSon dos que creo que é unha equivocación a estratexia do Banco de España de romper o sistema actual de caixas, forzando procesos indiscriminados de fusión para, primeiro, reducir o número de caixas, e segundo, mudar o seu carácter. Na rede descentralizada de caixas de aforro, as galegas son bastante grandes, en contra do discurso que queren meternos de que son pequenas. Postas no ranking das caixas e bancos alemáns, estarían entre as trinta primeiras das 2.000 entidades financeiras que hai en Alemaña. As fusións entre estes entes serán moi negativas para o financiamento da economía produtiva en Galicia e España.\nComo afrontar entón os problemas de viabilidade que hai nalgunhas caixas?\nOs problemas que haxa, sexa polo estalido da burbulla inmobiliaria ou pola crise, habería que resolvelos tratando cada unha desas entidades por separado e con plans singularizados, pero non provocar unha remuda do sistema de caixas, que demostrou que é moi eficiente, por iso lle gañou terreo ós bancos, e moito máis pegado ao terreo e ás necesidades locais que o é a grande banca. Imos ver que sae diso.\nO custo pode ser moi alto?\nPode ser moi alto. Visualízase fácil cando se di o montante de recursos que lle hai que pedir ao FROB e o numero de postos de traballo que se eliminan. Pero, ademais, o custo vai ser maior en perda de cota de mercado: as dúas caixas galegas teñen hoxe unha cota de mercado do trinta e tantos por cento, e se hai fusión a cuota de mercado final será bastante menor que a suma das dúas. E iso favorece os bancos, porque lles queda máis cota de mercado para eles. E aínda que só sexa por cuestión de tamaño, a fusión incrementa o distanciamento coas pemes.\nPorque unha entidade financeira canto máis grande é, maior necesidade ten de centrarse en operacións dunha certa dimensión, e menos funcional lle resulta a miudaxe das pequenas operacións co comercio da esquina e as pequenas e medianas empresas. O tecido empresarial maioritario neste país notará o resultado, aínda que a entidade resultante da fusión quede en Galicia. Para as grandes empresas, é posible que esa maior dimensión lle sexa máis funcional. Pero alguén ten que pensar no financiamento do 99 % das empresas do país. Ao final, quizais haxa que inventar unha nova entidade financeira que atenda ese segmento do tecido produtivo. Onte, na prensa económica, saçia a noticia de que en Castela-A Mancha o empresariado está poñendo en marcha o proceso para a creación dunha caixa, pois non só o pequeno empresario, tamén o mediano, se dá de conta que queda sen interlocutor para o financiamento.\nPublicado por galiza-sosego as 18:38\nEtiquetas: Economía, Galiza, Opinión


4 julio 2021 – Campamentos de Galicia\nDaily Archives: 4 julio 2021\nHome2021julioDaily Archives: 4 julio 2021\nOs acampados e acampadas e Vladimir Tripanoski salvaron ao mundo de unha nueva pandemia, o Covid-50, recolectando vacunase sendo arrestados pola policía.Alejandro Alonso Costa Onte fixemos unha velada musical no campamento e pasámolo moi ben. Todos los monitores estaban disfrazados e puxémonos a cantar e…\nPEARES SECRETS 1 – Día 3\nOla! Chámome Martín e veño falarvos do campamento de Os Peares. Onte pola mañá fomos practicar o noso Talent Show, pola tarde fixemos unha película e pola noite tivemos a velada de caza de monitor@s. Tivemos que buscar aos monis que estaban disfrazados por toda…\nPEARES SECRETS 1 – Día 2\nOla! Son Mara, unha acampada de PEARES 2021.Antes de vir estaba algo nerviosa porque era o meu primeiro campamento. Cando cheguei reuninme con Alex, Alba e @s outr@s nen@s para presentarnos. Despois fixen unntour polas instalacións e comemos (ensalada, polo con guisantes e puré de…


Estás aquí: Inicio / Cultura / Carlos Blanco presentará o espectáculo “Só” no Auditorio de Cordeiro.\nCarlos Blanco presentará o espectáculo “Só” no Auditorio de Cordeiro.\n6-10-2010 por Luis Angel Sabariz Rolán Deja un comentario\nO actor e humorista Carlos Blanco presentará o seu novo espectáculo “Só”, no Auditorio de Ferreirós. Será o domingo, 17 de outubro ás 19:00 horas, e con entrada gratuita.\nCon este espectáculo, o monologuista arousán ven de esgotar as entradas do Teatro Princiapal de Pontevedra. Neste caso, as instalacións do Auditorio de Ferreirós contan con 527 butacas.\nDIARIO DE PONTVEDRA, 06/10/10\nArchivado en: Cultura Etiquetado como: teatro\nVigo correo gallego pp sabariz parque tripartito Maneiro Ulla la voz de galicia ACP BNG protección civil Pontecesures valga sábado Campaña sar xunta Porto plaza tren padrón Concello santiago Diario de Arousa Historia psoe concurso curso n-550 Angueira Vilagarcía a ponte fútbol iglesia festa fin de semana obras faro de vigo fiesta río ulla pleno Catoira Pontevedra lamprea


Período de inscrición : 26/01/2021 - 26/01/2021\nProba de selección : 09/02/2021 (16:30)\nPeríodo de docencia : 22/02/2021 - 06/05/2021\nEste é un curso de carácter teórico e práctico, que combina formación presencial (160 horas) e teleformación (80 horas titorizadas), e aborda conceptos e prácticas de redes de comunicacións, dende as aplicacións de rede aos protocolos e servizos proporcionados polas devanditas aplicacións ás capas inferiores da rede. O curso desenvolverase de forma progresiva, dende as tarefas básicas de networking ata os modelos moito máis complexos das redes corporativas.\nO currículo do curso CCNA (CCNA v7) proporciona unha ampla cobertura, integrada e comprensiva, de conceptos de redes de comunicacións, partindo dos fundamentos e afondando en aplicacións e servizos avanzados. Ademais, facilítalles aos alumnos e alumnas a adquisición de habilidades prácticas e a obtención de experiencia na configuración e administración de dispositivos de rede reais.\nAo longo dos tres módulos que conforman a actual versión deste currículo, o alumno/alumna adquirirá coñecementos no deseño, construción e mantemento de redes de computadores e a súa aplicación en contornos empresariais. Así mesmo resaltar, nesta versión recentemente actualizada do curso, CCNA v7, a inclusión dos métodos de implementación de QoS, a implementación de políticas de seguridade e, no contexto de tecnoloxías punteiras en redes, o tratamento da virtualización de rede e a arquitectura e xestión das SDN - redes definidas por software, para a programación de redes e a automatización de tarefas.\nExame de certificación incluído:200-301 CCNA - Cisco Certified Network Associate Exam\nEstá especialmente recomendado para estudantes de grao medio e superior de FP do ámbito das Telecomunicacións e de Informática; para estudantes ou graduados/as de titulacións universitarias técnicas como Informática, Telecomunicacións, Física, Matemáticas ou Enxeñería Industrial, e tamén está altamente recomendado para traballadores/as en activo que desexen mellorar o seu nivel de cualificación ou para aqueles que traballaron na área de redes e sistemas e non contan con acreditación.\nOs/As docentes son instrutores/as acreditados polo programa Cisco Netacad e certificados/as nas especialidades que imparten. Teñen máis de 6 anos de experiencia nesta área.\nResolución de enderezo\nConfiguración básica dun encamiñador\nAsignación de enderezos IPv4\nAsignación de enderezos IPv6\nMódulo 2. SRWE - Fundamentos de conmutación, encamiñamento e comunicacións sen fíos.\nCamiños IP estáticos\nSolución de problemas de camiños estáticos e predeterminados\nMódulo 3. ENSA - Redes empresariais, seguridade e automatización.


E os mellores ‘youtubeir@s’ son...\nOurense acolleu este venres a gala de entrega de premios do Concurso de Vídeos na Rede\nAs pezas de Corasón de Churrasco e Teño unha Horta en San Sadurniño acadaron os galardóns principais\nUn vídeo opinativo sobre a problemática da praga da couza guatemalteca e un videotitorial de como facer un guiso anti-San Valentín. Estas son as pezas audiovisuais premiadas na primeira edición de Youtubeir@s Concurso de Vídeos na Rede. O Teatro Principal de Ourense acolleu este venres a gala de entrega de premios desta iniciativa dos servizos de normalización lingüística das universidades de Vigo, Santiago de Compostela e A Coruña e dos concellos da Baña, A Coruña, Ames, Carballo, Mazaricos, Ourense, Pontevedra, Ribadeo, Santiago de Compostela, Teo e O Grove. Con este acto culminou un proxecto que naceu coa vontade de conseguir que haxa máis vídeos en galego en Internet, concretamente na canle de YouTube, co fin último de fomentar a presenza e o uso deste idioma na rede.\nDous premios e catro mencións honoríficas\nTal e como explicaron María Yáñez e Manuel Núñez Singala en nome do xurado que participou no certame, a elección dos premiados entre os máis de 200 vídeos presentados resultou complicada dada a diversidade e calidade das propostas recibidas. Finalmente, na categoría Vídeo-facermos o premio foi para a peza Guiso especial anti-San Valentín, realizada polas youtubeiras de Corasón de Churrasco. Na categoría Vídeo-opinarmos o premio foi para Prohibido plantar patacas: a praga da couza guatemalteca, das xa populares youtubeiras de Teño unha Horta en San Sadurniño, que recolleron o premio “con orgullo de ter chegado ata aquí” e reclamando “máis mulleres rurais e máis galego na rede”. Cada un dos galardóns estaba dotado con 1000 euros.\nTamén se entregaron diversas mencións honoríficas, dotadas con 500 euros de premio. A mención especial polo enxeño e creatividade foi para David Otero Fumega polo seu vídeo SmartFol G6! Unha review moi especial e o premio que destacou a eficiencia comunicativa foi asignado ao videotitorial Tortilla de Pascua, da youtubeira Isabel Villanueva. A mención de honra á calidade técnica recibiuna Miguel Rodríguez pola súa vídeo-opinión 1000 rpm-A noite e o recoñecemento á calidade lingüística foi para o IES Urbano Lugrís de Malpica pola peza colectiva Seis pasos para falar malpicán.\nMoita vida ao galego... e a Youtubeir@s\nA gala foi presentada pola actriz Iria Pinheiro e nela predominou a ironía e o humor arredor do “gremio dos youtubeir@s”. Iñaki Quenerapú fixo un monólogo sobre a importancia de elixir ben a miniatura estática nos vídeos de YouTube e a Vj Marta Verde realizou un espectáculo de mestura cos vídeos participantes en directo. O acto contou coa asistencia de máis dun cento de persoas, entre concursantes, público e representantes institucionais dos concellos e universidades promotoras do certame. Entre eles e en representación das universidades implicadas, Virxilio Rodríguez, vicerreitor do campus de Ourense, quixo dar as grazas aos participantes no certame “por ter presente o galego nas vosas vidas e por telo levado á rede” e salientou o compromiso dos campus galegos co uso do galego. O vicerreitor rematou o seu discurso desexando “moita vida ao noso idioma”. Pola súa banda, os responsables de Normalización Lingüística dos concellos de Ourense e Pontevedra, María Belén Iglesias e Alberto Oubiña respectivamente, amosaron o seu desexo de que o certame de Youtubeir@s teña continuidade de futuro por canto supón “traballar a prol do galego a través de ferramentas actuais”, segundo salientou María Belén Iglesias, e porque "debemos prestixiar o galego en cantos máis mundos mellor”, tal e como subliñou Alberto Oubiña.\nA aplicación Son Cappaz axuda a persoas con discapacidade intelectual a ser máis independentes\nA Fundación GMP e a Fundación Mapfre desenvolveron a aplicación gratuíta Son Cappaz, deseñada para axudar a persoas con discapacidade intelectual a ser máis independentes, en especial na súa incorporación ao mundo laboral\nA aplicación mellora a autonomía e integración profesional dos usuarios xa que lles axuda a lembrar citas e tarefas, ademais de asistilos na súa mobilidade guiándoos ata o seu destino.\nAdemais, esta aplicación dará unha maior tranquilidade aos familiares e persoas de apoio, xa que estarán informados en todo momento da localización do usuario.\nA primeira configuración da aplicación débea facer a persoa de apoio, pero a partir de entón a súa utilización pola persoa con discapacidade é moi sinxela, ademais de incluír tutoriais para aprender a usala.\nAs funcionalidades principais da aplicación son un calendario, que lembra as citas importantes e organiza as actividades programadas; o servizo de guía do usuario denominado Onde Estou?; e Os meus Traballos, que é unha galería de vídeos personalizables nos que a persoa de apoio explica ao usuario como realizar as tarefas que ten que levar a cabo.\nAsí mesmo, a aplicación inclúe unha opción de Necesito Axuda, coa que o usuario se pode poñer rapidamente en contacto coas persoas que o poden axudar.\nA aplicación está dispoñible de forma gratuíta para dispositivos Android a través da tenda de aplicacións Google Play.\nCPWalker facilita a rehabilitación de nenos con parálise\nAcurtar tempos de recuperación e reducir o custo tanto económico como persoal son os obxectivos de CPWalker, unha plataforma robótica desenvolvida de forma conxunta polo CSIC, o Instituto de Biomecánica de Valencia e o Hospital Neno Xesús co obxectivo de apoiar o proceso de rehabilitación na capacidade de movemento de nenos con parálise cerebral.\nVídeo de CPWalker\nA Policía Nacional achégase ás persoas con discapacidade auditiva\nA Dirección Xeral da Policía puxo en marcha en novembro de 2015 un programa piloto para mellorar a accesibilidade das súas comisarias a persoas con discapacidade auditiva a través do sistema de lingua de signos SVisual desenvolvido pola Confederación Estatal de Persoas Xordas\nDesde entón, a implantación desta solución, que nace da colaboración coa Fundación ONCE e a CNSE, foise estendendo aos poucos. Actualmente este sistema está dispoñible nas xefaturas superiores de Policía de Asturias (Oviedo), Cantabria e Navarra, e as comisarías de distrito de Usera en Madrid e de Delicias en Valladolid. Agora uniuse a esta lista a Xefatura Superior de Policía da Rioxa.\nO servizo SVisual é unha plataforma de vídeo que conecta ao usuario cun intérprete de Lingua de Signos para facilitar a comunicación con persoas xordas.\nAdemais, grazas ao convenio asinado pola Dirección Xeral da Policía coa Fundación ONCE, e co asesoramento da Confederación Española de Familias de Persoas Xordas (FIAPAS), un total de 121 comisarías en todas España teñen xa instalados dispositivos de bucle magnético, que facilitan a utilización de audífonos e outros produtos de apoio a persoas con discapacidade auditiva, especialmente en ambientes de moito ruído.\nNace 'Tecnobility', primeiro diario dixital de tecnoloxía para persoas con discapacidade\nEste xoves comezou a súa andaina o novo portal con seccións como 'Tecnobility Kids' e 'Tecnobility Life'\nO novo portal de noticias Tecnobility nace co obxectivo de axudar aos catro millóns de persoas con discapacidade que hai en España e o case nove millóns de persoas maiores a acceder á tecnoloxía que poida supoñer unha verdadeira mellora da súa calidade de vida.\nTecnobility busca achegar esta información ás persoas con discapacidade e ás persoas maiores, co obxectivo de converterse nun referente en tecnoloxía accesible. O seu contido inclúe noticias de actualidade, reportaxes con vídeos, análises de dispositivos e guías de uso para facilitar o acceso das persoas con discapacidade e maiores a todas as utilidades e axudas de accesibilidade.\nA páxina web foi deseñada para ser accesible por persoas con calquera tipo de discapacidade xa que foi creada por Ilunion, que achegou todo o seu coñecemento e experiencia no desenvolvemento de páxinas accesibles e sustentables, e cumpre cun nivel de conformidade Dobre A en función das pautas WCAG.\nEmpresa de capital 100% español\nA web está dividida en seccións, sendo as máis relevantes as dedicadas a Discapacidade e a Maiores. Así mesmo, inclúe dúas seccións moi especiais: por unha banda Tecnobility Kids, que está centrada en xoguetes adaptados e dispositivos e aplicacións pensadas para nenos con discapacidade; e, por outro, Tecnobility Life, que é o portal sobre Internet das cousas (IoT), smart cities e domótica, que reflicte a importancia deste sector, xa que a verdadeira revolución na vida das persoas con discapacidade terá lugar cando todo, as súas casas e as súas cidades, lles axuden a ser máis autónomos.\nTecnobility é unha empresa 100% capital español que naceu en 2016 para facilitar o acceso á tecnoloxía ás persoas con discapacidade e aos maiores. A súa actividade compleméntase con servizos de Formación e Asesoría dirixidos a empresas e entidades que queren que a súa información, produtos e servizos sexan máis accesibles e útiles para as persoas con discapacidade e persoas maiores.\nO equipo de redacción de Tecnobility está encabezado polo seu fundador, Miguel Fernández, quen durante 10 anos traballou na axencia de noticias Servimedia especializado na información sobre tecnoloxía e telecomunicacións. O equipo fundacional de Tecnobility confórmano Pablo Fernández, cofundador e Márketing Manager, e Víctor Ramos como Business Development Manager.


Declaración de intencións do Monte Forte e remontada do Antas - Futbolinlugo\nDeclaración de intencións do Monte Forte e remontada do Antas\nO Antas gañou na Primeira e os derbis foron para Monforte e Carballedo\nO PM Friol despediu o ano cunha derrota na casa ante o Oviedo Moderno B. As rapazas de Covi volveron mostrar a irregularidade característica desta primeira volta. Dous erros defensivos graves provocaron os dous tantos do rival. Na segunda metade, as da Reigosa mandaron e pecharon ao Oviedo no seu campo. Porén só foron capaces de conseguir o gol da honra, por mediación de Blanca Cros. O PM Friol remata o ano na segunda posición da Primeira Nacional.\nO Antas remontou e goleou na única representación lucense\nAntas 6-3 O Val\nO Antas asinou unha importante remontada no Castro Seoane. Dominou o partido en todo momento, pero non así o marcador. Na primeira parte desperdiciou oportunidades moi claras ante un rival máis que efectivo, de aí o 1-3 ao descanso. Na reanudación, as de Melendo melloraron a súa puntería e fixéronse sólidas en defensa. Conseguiron cinco goles e Noe Pires, un hat trick a nivel particular. Ademais, Nuria converteuse nun auténtico revulsivo durante a segunda metade. O Lugo e o PM Friol B descansaron e non volverán xogar ata o vindeiro ano 2022.\nPatri asinou dous goles para o Carballedo no derbi ante o San Roque\nDous derbis e dous puntos que voaron\nMonte Forte 5-1 Milagrosa\nComercial 4-4 EF Lalín\nSan Roque 0-3 Carballedo\nO Monte Forte sobe á segunda posición despois da súa contundente vitoria no derbi ante a Milagrosa. As monfortinas dominaron a medular e controlaron o partido por completo. Pasada a media hora xa mandaban por 3-0 e remataron goleando, con dobrete de Henar incluido. No outro duelo entre lucenses, o Carballedo non pasou apuros ante un San Roque que xogou boa parte do encontro cun efectivo menos. Motivos laborais fixeron que unha xogadora chegase máis tarde. Patri asinou dous goles para as do Catro Ventos.\nHenar, bigoleadora do novo segundo clasificado\nNas Gándaras, a Comercial deixou escapar dous puntos. Foi nun partido no que estivo case sempre por diante. Antes dos dez minutos de xogo, xa gañaba por 2-0. Marchou cunha mínima vantaxe ao descanso e, na segunda parte; perdeu a súa renda de dous goles (4-2) no último cuarto de hora. O Chantada descansou nesta xornada.


«A vacuna é o fármaco máis seguro do sistema»\nOurense: «A vacuna é o fármaco máis seguro do sistema»\nO xefe de servizo de control das enfermidades transmisibles da Consellería, advirte de que hai que seguir vacinándose de adultos e manter un alto porcentaxe de poboación vacinada para protexerse fronte a certas patoloxías\nourense / la voz 13/12/2019 17:10 h\nQue pasa se deixamos de nos vacinar? A resposta está clara para José Antonio Taboada Rodríguez, xefe de servizo de control das enfermidades transmisibles da Consellería de Sanidade: «Teremos os problemas que elimina a vacinación, individuais para as persoas que poden padecer esas enfermidades, e a nivel poboacional. Sería un retroceso de moitos anos». Taboada expuxo estes razoamentos na conferencia da Academia Médico-Quirúrgica en Ourense. En Galicia, a porcentaxe de vacinación é alta -case do 100 % en nenos- pero o conferenciante apunta que hai que mellorar no nivel de adultos vacinados. «Hai un concepto novo. As vacinas aportan beneficios ao longo da vida. As do calendario infantil hai que actualizalas. O calendario de vacinación actual non se parece ao de hai dez anos», expón Taboada. No horizonte de dous anos espérase que se empece a utilizar a vacina para a varicela zóster e estase preparando o sistema para ver se se introduce no calendario. «As vacinas son o medio que máis aportou en saúde. É o fármaco quizais máis seguro do panel de fármaco do sistema», salienta Taboada fronte aos «sectores que defenden que son prexudiciais». A morte dun neno por difteria en Cataluña ou os problemas que hai en zonas de Europa polo sarampelo evítanse coa vacinación.\nConsellería de Sanidade Ourense ciudad Salud Vacunación


Sobre Nos - Señorio de Rubios\nA nosa bodega naceu dunha antiga idea que roldaba a varios veciños da zona que buscaban a maneira de poñer en valor e promocionar os xa coñecidos viños tintos de Rubiós.\nAsí, a finais do ano 2003, os primeiros socios sentaron as bases desta idea e fundaron Señorío de Rubiós, que actualmente xa posúe máis de 100 socios que traballan para situar o viño de Rubiós no lugar que sempre lle correspondeu, por tradición, por castes e pola calidade dos seus viños.\nSeñorío de Rubiós é unha bodega diferente dentro da Denominación de Orixe Rías Baixas xa que aposta pola elaboración con variedades tintas autóctonas sen por iso deixar de mimar a elaboración de viños brancos.\nQue a bodega se atope localizada na Subzona do Condado do Tea marca fortemente a súa filosofía. E por iso, o noso principal obxectivo é recuperar e manter o valioso legado vitivinícola existente dende sempre nesta zona.\nPor este motivo, xa dende o inicio se fixo unha clara aposta por variedades tintas autóctonas como sousón ou pedral e tamén polas brancas presentes dende sempre no Condado, tales como albariño, treixadura ou loureira branca. Porén, co paso dos anos, a bodega tampouco renuncia a novas elaboracións e novos viños entre os que destacan os espumosos e os rosados.


martes, 23 de outubro de Versión para móbiles\nNesta versión en galego, que comezou o 8 de marzo de 2003, xa temos 152 148 artigos.\n425, con a penas seis anos de idade, Valentiniano III ascende ao trono romano de Occidente.\nO proxecto está baseado en Creative Commons BY-SA e pode ser copiado e reutilizado baixo esta mesma licenza.\nDe acordo coas nosas estatísticas, temos un total de 92 294 contas de usuario rexistradas na Galipedia, e entre elas 288 estiveron activas durante o último mes. Todos os editores da Wikipedia son voluntarios, integrando unha comunidade colaborativa e coordinando os esforzos por medio de proxectos temáticos e diversos espazos de conversa.


A Mancomunidade Turística acomete traballos de limpeza en pontes medievais | Copecarballiño.es\nA Mancomunidade Turística acomete traballos de limpeza en pontes medievais\n4, Setembro 2018 Cope Carballiño\nTrátase das pontes históricas medievais de A Ponterriza, Cavadoso, Brués, ponte San Clodio e Prexigueiro. A dirección do traballo corre a cargo do arqueólogo Jorge Lamas Bértolo, e realízase por unha empresa especializada en traballos verticais e con gran experiencia na limpeza de monumentos de interese histórico, como a muralla romana de Lugo, entre outros.\nDe feito, a limpeza lévase a cabo con cepillos para non dañar a pedra, e o resultado está sendo sorprendente, pois ademáis de mellorar o estado destes monumentos estanse descubrindo unha gran cantidade de marcas de canteiros e símbolos que permanecían ocultos por mor do musgo. A primeira obra executada foi a limpeza da ponte medieval da Ponterriza, que marca as lindes sobre o río Arenteiro dos concellos do Carballiño e Boborás. Se ben nesta ponte xa se levara a cabo no ano 1997 un labor de consolidación dos sillares, había tempo que precisaba unha limpeza exhaustiva, que se realizou no súa totalidade: sillares, arcadas, balaustrada e petriles.\nE o resultado foi sorprendente, pois quedaron á vista algúns símbolos que estaban ocultos polo musgo, como a marca do canteiro, unha especie de anzuelo e unha cuncha de vieira, totalmente descoñecidos ata agora para os historiadores. Segundo Jorge Lamas, isto é unha proba que relaciona esta ponte cun dos camiños de Santiago desde O Ribeiro, e que este en concreto o facía por Cabanelas, Banga, Mesego, Ponterriza, Godás, Longoseiros e Astureses para continuar por Cusanca ata Lalín, e de alí a Compostela.


O GES de Ponteceso denuncia a perda dunha moto acuática de Salvamento pola deixadez do alcalde - Ponteceso - Que pasa na costa\nO GES de Ponteceso denuncia a perda dunha moto acuática de Salvamento pola deixadez do alcalde\nImaxe dunha das motos acuáticas que a Axencia Galega de Emerxencias entregou nos GES\nEra o mes de marzo de 2019 cando a Axencia Galega de Emerxencias facía entrega dunha moto acuática de salvamento e rescate ao GES de Ponteceso. Pero nunca chegou a poñerse en marcha, a pesar das continuas peticións por parte dos bombeiros ao alcalde.\n”Nin caso nin interés, ata esta semana que a viñeron quitar por orde do alcalde”, denuncian dende o GES, unha situación que deixa as zonas costeiras de Laxe, Cabana, Malpica e Ponteceso sen un servizo de salvamento que podería ser diferencia. “Polo interés persoal deste señor deixase sen servizo os demais habitantes”, denuncian. “Este señor ainda nos retira os poucos que temos”.\nMáis grave parece aínda o mal uso da moto no porto de Corme, que provocou as denuncias de veciños por poñer en risco ao resto de usuarios do porto, unha situación da que “este GES non ten nada que ver con esta actuación temeraria”.\nUbaldo Cerqueiro 30/06/22\nOs veciños de Lestimoño protestan pola falta de información sobre as expropiacións\nPiden incluír as 9 mámoas do Vaqueiro no Parque de Megalitismo


Despois do meu enorme posto político | Martech Zone\nMércores, novembro 5, 2008 Domingo, outubro 4, 2015 Douglas Karr\nÁs veces penso que os lectores do meu blog realmente me coñeceron ao longo dos anos. Onte publiquei unha publicación no blog preguntándome se Obama foi o seguinte Vista. Vaia, que tempestade de lume levantou! A serie de comentarios foi tan cruel pola esquerda e a dereita que me neguei a publicar moitos dos comentarios.\nO meu blog é un blog de Marketing e Tecnoloxía, non un blog político. Meu humor foi intencionado e definitivamente aproveitaba a popularidade destas eleccións. Mentres espertaba esta mañá e descubrín que Barack Obama é o noso presidente electo, estou ao carón e, non só espero, senón que rogo a Obama proporciona sobre o cambio que prometeu. (Non obstante, como independente, non son optimista.)\nPara os do esquerda que me atacou polo posto, realmente tes que deter o odio e os ataques crueles contra calquera que cuestione aos teus líderes. A autoridade interrogadora forma parte das liberdades polas que loitamos eu e outros neste país e o noso deber como cidadáns dun país libre é cuestionar o liderado e responsabilizalos. Estou realmente decepcionado cos comentarios que me escribiron. Nunca me gustou a política e creo que é o corazón de por que temos tal división neste país.\nA ironía definitiva, por suposto, é que eu soportado Obama durante as primarias e estivo dicindo aos meus fillos o incrible que sería un día na historia se fose elixido presidente. Só despois da elección de Obama de Biden como vicepresidente, deixei de apoiar a súa campaña.\nPara os que están no dereito, é hora de que botes unha ollada profunda a como malgastaches o teu poder. Cando tiveches a oportunidade de liderar este país, atopar oportunidades para atravesar as liñas dos partidos e dirixir a TODOS ao soño americano, no seu lugar dirixiches con orgullo e ignoraches aos que máis te necesitaban.\nFoi terrible ver o que lle fixeches ao Partido Republicano e a túa perda é só culpa túa. Non o botes a culpa nos medios de comunicación: proporcionaches a forraxe para os que sempre loitaban contra ti.\nÉ un gran día para América\nSempre fun un orgulloso estadounidense, pero hoxe é un día estupendo. Independentemente de como vaian os próximos catro anos, é un paso tan incrible na dirección correcta para curar os problemas de carreira en curso que dividiron a este país durante tanto tempo. O mes que nacín, as revoltas estouparon o país, asinouse a Lei de Dereitos Civís e Martin Luther King foi detido.\nÉ triste que tardou 40 anos, pero é así aínda un día incrible en América. É realmente o primeiro día en 40 anos que este país ten un acontecemento significativo que empuxou o racismo á cuneta que pertence. Independentemente do lado do corredor de onde sexas, é un gran día para ser americano.\ntags: 2008barack obamaObamapolíticoblogs políticospolíticamedios sociais\n5 de novembro de 2008 ás 9:46\nEstou de acordo, grazas pola publicación de seguimento. Eu non apoiei a Obama e non o votei. Creo que trouxo moitas cousas xeniais ao Congreso e é o tipo de persoa que quero que participe no sistema, simplemente non o apoiei como líder de todo o país. Non obstante, iso non cambia o feito de que agora é o meu presidente e é responsable do meu país. Eu tamén espero que poida cumprir o cambio que fixo campaña a través de todo isto. Pero, coma ti, sinceramente non agardo que se cumpra moito o prometido en campañas polos políticos de cada lado do corredor.\n5 de novembro de 2008 ás 3:18\n5 de novembro de 2008 ás 5:41\nFWIW, disfrutei moito da túa publicación de Obama-Vista e sentín que as analoxías eran bonitas e alegres. Incluso o publiquei en Twitter.\nA xente ten que alixeirarse e superar toda a retórica electoral. As eleccións son concursos. Os concursos son competitivos e ás veces destacan os fallos dos candidatos e as diferenzas. Hai moito máis que nos une que nos separa. Nisto estamos todos xuntos. O señor Obama é TODO o presidente electo de Estados Unidos agora, non só os demócratas.\nSigamos todos adiante e coa celeridade de Deus e solucionemos os nosos problemas.\n5 de novembro de 2008 ás 5:43\n7 de novembro de 2008 ás 5:47\nDoug, os ataques viciosos dende a esquerda foron trucos aprendidos dende a dereita. Por primeira vez na miña vida adulta estou orgulloso de ser estadounidense e orgulloso do meu país. É hora de que nos xuntemos como nación para o ben común, a economía, a enerxía, traemos as tropas a casa, brindemos esperanza á clase subterránea e recemos para que todos nos poñamos como unha forza unida detrás do noso liderado. Espero que os nosos fillos quererán ser como Barack en lugar de como Mike ou 50 centavos. Se a educación se converte nunha prioridade para a mocidade dos Estados Unidos, a elección de Obama será unha gran razón para iso. Nalgunhas cidades americanas temos unha taxa de abandono negro superior ao 75 % para manter viva a esperanza. Doug mira a miña publicación, chegou o noso momento http://www.blackinbusiness.org


Abaixo-assinado · Contra a incautación por Madrid dos remanentes do Concello de Vigo · Change.org\nContra a incautación por Madrid dos remanentes do Concello de Vigo\nBNG Vigo criou este abaixo-assinado para pressionar Alcalde de Vigo e\nOs remanentes e os excedentes orzamentarios (que proveñen dos recursos que non se gastaron durante o exercicio no que estaban presupostados) fican inmobilizados por causa dunha lei inxusta e centralista impulsada polo Partido Popular: a Lei de 2/2012 de estabilidade orzamentaria e sustentabilidade financeira, coñecida como "Lei Montoro". Isto impide que as administracións locais, entre elas o Concello de Vigo, poidan facer usos deses recursos para atender en maior medida e con máis medios as necesidades da veciñanza.\nA crise do coronavirus e os seus graves efectos sociais e económicos, fan inda máis necesario que os municipios poidan utilizar eses "aforros" para enfrontar esta nova realidade.\nDespois de moitos anos demandando o desbloqueo deses recursos, agora o ministerio de Facenda do Goberno Español vén de propoñer que para que os concellos poidan utilizar (con condicións) entre 2020 e 2021 apenas o 35% dos seus remanentes, antes teñen que transferir a súa totalidade en forma de préstamo ao propio Estado. Desta maneira, Madrid pretende incautar o 65% dos remanentes dos concellos, entre eles os do Concello de Vigo (estimados en 67 millóns de euros), baixo a promesa de llos devolver nos seguintes 10 anos.\nTodas as forzas políticas con representación no Concello de Vigo expresaron, de xeito unánime e reiterado, a súa demanda de que a administración local poida dispor libremente da totalidade dos seus "aforros". No entanto, agora, o alcalde Abel Caballero, en calidade de presidente da FEMP, antepoñendo os intereses do seu partido traizoa ese compromiso e pasou a defender a proposta-roubo do ministerio de Facenda.\nEses recursos, que son de todas as viguesas e vigueses, deben poder utilizarse sen ningún tipo de condicionalidade para que o Concello despregue as políticas que permitan atender as necesidades da cidade e da súa veciñanza. Con medidas como o impulso dun Plan de Protección Social a nivel municipal, que evite que os efectos da crise da Covid batan nas clases populares e traballadoras, ou a posta en marcha dunha Estratexia Local de Promoción Económica e do Emprego, que permita enfrontar as graves consecuencias a nivel laboral, comercial e produtivo, derivadas da pandemia.\nNon podemos permitir que Madrid pretenda agora incautar o diñeiro da cidade precisamente cando máis falta fai!\n1.- Esiximos do ministerio de Facenda que permita a utilización libre da totalidade dos remanentes e excedentes orzamentarios por parte da administración municipal para atender as necesidades da nosa cidade e enfrontar as consecuencias derivadas da crise do coronavirus.\n2.- Instamos a Xunta de Galiza a solicitar do Goberno español a derrogación da Lei de 2/2012 de estabilidade orzamentaria e sustentabilidade financeira para permitir ás entidades locais atender as competencias propias con cargo aos remanentes e/ou superávit, así como ampliar a capacidade de endebedamento das Administracións locais para afrontar os ditos gastos.\n3.- Reclamamos que a interlocución do Goberno do Estado cos concellos galegos se estabeleza a través da FEGAMP, entidade na que están representados a totalidade dos concellos galegos e as catro deputacións provinciais.\n4.- Mandatamos que as e os representantes institucionais do Concello de Vigo, na FEMP ou na FEGAMP, defendan esta posición.


cambio a deco 4K\n1. podes solicitar o deco 4K se tes combo cun paquete festa, festa rachada, tv familia ou ben un paquete ocio cun combo 200 ou superior. Lembra que o teu televisor debe ter un porto HDMI e estar preto do router de internet. Se cumpres estes requisitos, podes solicitar o equipo na web de clientes. Na sección de televisión só tes que seleccionar a túa opción TV (festa, festa rachada, etc.) con 4K.\nEnviámoscho á tenda R que prefiras. Non o remitimos ao teu domicilio porque é preciso que devolvas o equipo antigo para a súa correcta reciclaxe.\n2. recibirás un correo confirmándoche o inicio do proceso.\nEn 20 días laborables (non entran festivos nin fins de semana) deberías telo na tenda que nos indicaches. Recibirás un SMS avisándote para que poidas pasar a recollelo.\né importante que confirmes que os teus datos de contacto son correctos para que che poidan chegar estes avisos. Podes velo aquí (entrando co teu usuario da web de clientes).\nantes de saír da casa ata a tenda R\n3. cando recibas o aviso SMS de que o teu novo desco está na tenda, antes de ir recollelo lembra levar contigo:\nantigo desco (o gris ou o negro) co seu cable de alimentación eléctrica e a súa tarxeta (está inserida no aparello)\no mando de R\nDesenrosca cos dedos e en sentido contrario ás agullas do reloxo o cable branco tipo "antena" da parte de atrás do desco. Ese cable debe quedar tamén na túa casa para enchufar con el o novo desco. Se non é posible desenroscarlo, non te preocupes, desenchúfao da parede e lévao á tenda. Alí axudarémoste.\nna tenda R\n4. entregarémosche unha caixa co teu novo desco 4 K, o seu cable de alimentación, un mando, un cable HDMI, un cable ethernet, un adaptador para o cable de antena e un manual de instalación. Entrega alí o desco antigo, a tarxeta que vai dentro, o seu cable de alimentación e o mando R.\nde volta en casa co novo desco 4K\n5. segue paso a paso as instrucións do manual que vai dentro da caixa.


Vestido maxi rayado de algodón confortable casual - Buddhatrends\nVestido maxi rayado de algodón confortable casual\nO noso novo vestido de algodón de primavera brinda elegancia casual cun xeito cómodo e flexible. As simples raias horizontais sobre este vestido de liño de longa duración combinadas cun pingente brillante engade unha sutil sofisticación. Longas mangas de roll-up crean a oportunidade de mostrar os bonitos bonecos adornados con pulseiras de ouro. Este vestido está deseñado para ser lixeiramente máis curto na parte frontal que lle permite presentar as súas sandalias favoritas, mocasines ou botas de nocello. O vestido perfecto para os venres casuais no traballo, xantar coas mulleres ou quedarse no lecer e descansar no fogar. Tamén é unha gran cobertura para os días de verán na praia. Simple, casual e sofisticado. Este será o teu vestido de algodón para o confort durante todo o día. Dispoñible en franxas negras, azuis e caqui. Un tamaño para todos.\nUn tamaño: Duración: Xnumxcm-xnumxcm Busto: 144cmmangas 35cm.


12:32 h. Nuestra seguridad y protección no puede seguir gestionándose con estructuras militarizadas\nO Pleno deu onte o si definitivo ao orzamento xeral e ao cadro do persoal para o 2020 cos votos a favor de todos os grupos da Corporación agás os do PP.\nRedacción 22 feb. 2020 orzamentos\nIago Martínez, portavoz de Marea Atlántica, durante o pleno.\n"Os orzamentos do 2020 aséntanse sobre tres piares: a reactivación económica da cidade, a mellora das políticas de Benestar e a aposta polo desenvolvemento sostible, con especial incidencia na mobilidade urbana" explicou o voceiro de Facenda, José Manuel Lage, recordando que son os tres eixos definidos pola alcaldesa para o mandato 2020-2023.\nO documento recolle unha previsión de ingresos e gastos que ascenden a 260 millóns de euros, e atende as reclamacións presentadas polos sindicatos, CIG, UXT e Comisións Obreiras nas que pedían que se incrementasen as prazas do grupo C1 do cadro de persoal a 134 e se convocasen 82 prazas de promoción interna do grupo C2 ao C1.\n"Nas contas plásmase o compromiso coa sustentabilidade e a loita contra o cambio climático, medidas para ir avanzando cara outro modelo de mobilidade. Hai tamén un crecemento importante do gasto social, un reforzo dos servizos municipais, unha aposta decidida polas políticas de vivenda e pola rexeneración urbana. Que teñamos uns novos orzamentos de por si é unha boa noticia", resaltou o portavoz nacionalista, Francisco Jorquera.\nPola súa banda, Iago Martínez, portavoz da Marea Atlántica, aproveitou a sesión para lanzar varios mensaxes. "As cidades sempre se gobernan en coalición. O que temos que decidir é en coalición político-inmobiliaria, como se fixo nos anos do vazquismo, ou en coalición público-comunitaria, da man da veciñanza", dixo. E tamén sinalou: "Hai outra razón para que o voto da Marea sexa favorable nestes orzamentos: enviar unha mensaxe de entendemento para as eleccións autonómicas".\nPola súa banda, José Manuel Lage lamentou a actitude do Partido Popular durante o proceso de elaboración dos orzamentos e acusounos de presentar emendas, disfrazadas de alegacións, que suman 15 millóns de euros. "Puideron facer un debate rigoroso, pero refusaron presentar propostas, a pesar de que ninguén lles pechou a porta". Lembroulles que renunciaran "a ser un grupo construtivo". Lage agradeceulle á portavoz de Ciudadanos o seu espírito construtivo e aberto ao diálogo á hora de sacar adiante os orzamentos, a pesar, dixo, das diferenzas ideolóxicas. Tamén tivo palabras de recoñecemento ao traballo e postura do grupo municipal do BNG e remarcou a lealdade do seu portavoz Francisco Jorquera, "como se fósemos parte do mesmo goberno".\nAgradeceu a colaboración de Marea Atlántica recoñecendo o difícil labor de pasar á oposición despois de estar no Goberno e confía en seguir na mesma senda de traballo para que A Coruña teña orzamentos nos seguintes anos.\nConstitúese o Consello Sectorial de Inclusión Social


O Concello das Pontes destinará 1,2 millóns de euros ao servizo de axuda no fogar | Terrachaxa.com\n21 Xan 2019 Actualidade, As Pontes Actualidade, As Pontes\nO concello das Pontes destinará, durante o ano 2019, máis de 1,2 millóns de euros ó servizo de axuda no fogar co obxectivo de atender á veciñanza que precisa de apoio para desenvolver as actividades básicas da vida cotiá e deste xeito previr situacións de deterioro e exclusión persoal e social.\nNa actualidade o número de ponteses e pontesas que se benefician deste servizo ascende a 215 e son, maioritariamente, de persoas maiores de 65 anos, con algún tipo de dependencia que chegan a través da Xunta de Galicia ou, directamente, a través do programa de libre concorrencia do departamento de Benestar Social do Concello das Pontes.\nIsabel Fornos sinala que grazas a este último programa “é posible atender a un maior número de ponteses e pontesas, non só dependentes senón tamén a persoas que de xeito transitorio e temporal se atopan en situacións de recuperación ou convalecencia médica e que precisan de axuda no fogar. Deste xeito podemos atallar certas problemáticas e dar resposta a casos urxentes que non permiten tempos de espera”\nNa actualidade o servizo emprega a un total de 83 auxiliares que realizan, principalmente, tarefas de asistencia no aseo persoal, a hixiene postural, limpeza do fogar, compra de alimentos e asistencia fóra do fogar para realizar trámites administrativos ou sanitarios, apostando por unha atención integral que impulse o seu benestar e calidade de vida.\nEtiquetas As PontesSAFservizo de axuda no fogar\nAnterior En Marea mostra a súa total oposición aos orzamentos de 2019 e apela a negociar\nSeguinte Presentado un programa de axudas a novos proxectos de dinamización do Xacobeo 2021


O autor do tiroteo en Ourense puido sufrir un brote psicótico\nRedacción | viernes, 13 de enero de 2017, 17:17\nARCHIVADO EN | ourense súper tiroteo Policia xulgado Imelga\nO comisario xefe da Policía Nacional de Ourense, Antonio Álvarez, confirmou que se analizan o móbil e computador do detido tras irromper armado nun supermercado na cidade para buscar se houbo algunha indución na actuación do individuo.\nO detido, Stefano G., de 35 anos, arrestado tras irromper armado cunha escopeta nun supermercado de Ourense, pasou este venres a disposición xudicial. Chegou ao edificio dos xulgados nun furgón policial ás 11,10 horas, onde pasou a disposición dos servizos forenses para determinar se pode declarar.\nO furgón policial chegou cun lixeiro atraso sobre a hora prevista, as 10,30 horas. Á súa entrada o detido pasou a disposición dos servizos forenses do Imelga, para realizarlle un exame médico para comprobar se pode prestar declaración ou se se atrasa a súa declaración ante o xuíz.\nStefano G. non fixo ningunha declaración na Comisaría de Policía, onde estivo detido desde o pasado mércores, cando foi reducido por membros da Policía Nacional e un policía local que estaba de paisano e retívoo no interior do supermercado no que irrompera cunha escopeta e realizado seis disparos.\nO comisario xefe da Policía Nacional de Ourense confirmou este venres que durante a súa estancia na comisaría o home non realizou ningunha declaración e que "segue na mesma situación" que cando foi detido.\nPola súa banda, o subdelegado do Goberno en Ourense, Roberto Castro, sinalou o xoves que o detido comportábase coma se realizase "unha fazaña".\nNesta mesma liña, manifestouse o comisario xefe, que insistiu en que Stefano G. "segue na mesma situación complexa" e que confía en que "cando pasen uns días, con asistencia médica irá reaccionando".\nEn declaracións aos medios de comunicación, Antonio Alvarez confirmou que o móbil da actuación do detido "non está claro" e que tampouco se atopa un motivo económico na súa irrupción no supermercado. Neste sentido, incidiu na posibilidade de que a actuación estea "motivada por desequilibrios psíquicos" do detido.\nTamén confirmou que seguen as investigacións e a análise do móbil e do computador intervidos ao detido "por protocolo policial". Álvarez sinalou que o obxectivo desta actuación é "ver se hai algún floco máis" e buscar se existiu "algún tipo de indución que motivasen ao mozo para actuar así".\nO suceso tivo lugar o mércores sobre as 14,00 horas cando un home que era cliente habitual e vivía encima do supermercado entrou cunha bolsa verde na que portaba unha escopeta de canóns paralelos.\nNun primeiro momento realizou catro disparos cara ao teito, na zona de bebidas. Moitos dos clientes que estaban no local fuxiron polas portas do centro, mentres que outros se refuxiaron en distintos almacéns onde foron escondidos polos traballadores.\nUn policía local que se achegou para facer unhas compras foi o que alertou á Policía Nacional e en dúas ocasións cominou ao home a que depuxese a súa arma. Despois de que o detido disparase na dirección en que se atopaba afastouse da entrada do supermercado e esperou a chegada da Policía Nacional. Cando foi detido o home deixara a súa escopeta encima dunha caixa e tirouse ao chan.